1. **Με ποια σημασία χρησιμοποιούμε τις παρακάτω παροιμίες ή φράσεις:**

«Βρήκε το δάσκαλό του» , «Απ’ τ’ αυτί και στο δάσκαλο», «Δάσκαλε που δίδασκες και νόμο δεν εκράτεις», «Μ’ όποιον δάσκαλο καθίσεις, τέτοια γράμματα θα μάθεις», «δασκαλάκος», «δασκαλίτσα» - Ήταν καλά δασκαλεμένος να παραστήσει τον αθώο.

1. **Πιθανές άγνωστες λέξεις και η σημασία τους:**

αλαζόνας: αυτός που είναι υπερβολικά υπερήφανος και δείχνει περιφρόνηση και υπεροψία στους άλλους

αυθεντία: πρόσωπο του οποίου οι απόψεις δεν μπορούν να αμφισβητηθούν από κανένα

αυτενεργώ: ενεργώ με δική μου πρωτοβουλία

εποπτικός: που έχει σχέση ή αναφέρεται στη γνώση που προέρχεται από τις αισθήσεις( εποπτικά μέσα: προβολή διαφανειών, βίντεο)

καινοτομώ : εισάγω νέες μεθόδους, φέρνω αλλαγές

κινητοποιώ: προκαλώ τη δραστηριοποίηση κάποιου

μαθητοκεντρικός : αυτός που θέτει στο επίκεντρο το μαθητή

πολυμέσα: ο συνδυασμός οπτικών και ακουστικών μέσων, κυρίως μέσω του Η/Υ

συνημμένος: αυτός που έχει συναφθεί/συνδεθεί με άλλα, προκειμένου να υποβληθούν μαζί

συμβατικός: αυτός που γίνεται δεκτός με ρητή ή σιωπηρή συμφωνία των μελών μιας ομάδας, που υφίσταται σύμφωνα με τα κυρίαρχα πρότυπα έχοντας περισσότερο τυπικό παρά ουσιαστικό χαρακτήρα ( π.χ. συμβατικός γάμος) // αυτός που ακολουθεί τους τύπους, τα όρια και τα πρότυπα που θέτει η κοινωνία, που ζει με συμβάσεις// για κάτι που κατασκευάζεται με την παραδοσιακή τεχνολογία (π.χ. συμβατικά όπλα σε αντιδιαστολή προς τα ατομικά όπλα)

1. **Σημαντικές φράσεις της ενότητας**

Συμβατικά-εποπτικά μέσα, προκλητικός μαθητής, χαρισματικός μαθητής-καθηγητής, δασκαλοκεντρική-μαθητοκεντρική διδασκαλία, διδακτική ώρα, εκπαιδευτική δραστηριότητα, ποιοτικό-εκπαιδευτικό λογισμικό

**ΜΑΘΑΙΝΩ ΤΗ ΣΗΜΑΣΙΑ ΤΩΝ ΛΕΞΕΩΝ ΚΑΙ ΦΤΙΑΧΝΩ ΠΡΟΤΑΣΕΙΣ**



**Να φτιάξετε μία πρόταση με κάθε μία από τις παρακάτω λέξεις:**

Αυθεντία ,αυτενεργώ, καινοτομώ, μαθητοκεντρικός και πολυμέσα.